Kamma brød sig ikke så meget om teater, men lod sin mand passe sin passion. Hun læste grådigt, men kritisk.
Parret købte [[Bakkehusmuseet|Bakkehuset]] på Frederiksberg, hvor [[Den danske Guldalder|guldalderens]] danske forfattere og kunstnere mødtes i Kamma Rahbeks [[salon]] til enkle traktementer, men så meget desto mere åndfuld samtale. Bakkehuset blev en borgerlig parallel til de mere internationale saloner hos [[Friederike Brun]] og [[Charlotte Schimmelmann]]. Bakkehuset var var et uformelt kulturcenter. Hvor tidligere mødesteder havde forenet diplomatisk elite med landets førende inden for statsledelse, erhvervsliv og kulturliv, var det i højere grad kunstnere og forskere, som tog til Bakkehuset. Til gengæld var denne kreds lig med Guldalderens elite.
Blandt de hyppige gæster i Bakkehuset var f.eks. [[Adam Gottlob Oehlenschläger|Adam Oehlenschläger]], som var gift med Kammas søster Christiane, [[Jens Baggesen]], [[Sophie Ørsted]],
[[Poul Martin Møller]], [[N.F.S. Grundtvig]], [[B.S. Ingemann]], [[H.C. Andersen]], [[P. O. Brøndsted]], Chr. Molbech, [[Just Mathias Thiele|J.M. Thiele]] og [[Johan Ludvig Heiberg]] samt hele hans familie. Kamma og Knud var ofte rygende uenige om de nye digteres kvaliteter. Hvor Knud Rahbek tilhørte den moraliserende periode fra slutningen af 1700-tallet, havde Kamma desto mere blik for den fremvoksende romantik.
Litteratur Historie